text: Rally lýdni er ein grein í hundaítrótti; rally ólýdni er ikki. Kortini eigi eg ein hund, sum hevur verið meistari í báðum. Hvussu tað er møguligt, vendi eg aftur til.
text: #000000
text: Ætlanin er, at Lui ikki skal verða meistari í ólýdni aftur, hóast tað er ein herligur tittul.
text: #000001
text: Rally lýdni er ein sera væl umtókt ítróttagrein, sum byrjaði í USA í 1990’unum. Í 2006 vóru fyrstu almennu kappingarnar í Danmark, og í Føroyum byrjaði venjing hjá Føroya Hundaførarafelag í 2010. Í miðdeplinum eru samstarv millum hund og førara og samstarvsgleði. Tað er hvørki loyvt at skelda hundin ella at trýsta hann til nakað. Hinvegin er loyvt at tosa vinarliga og eggjandi við hann. At rósa hundinum er ein týdningarmikil partur av góða samstarvinum. Flestallir hundar kunnu luttaka í rally lýdni. Hjá Føroya Hundaførarafelag finnur tú m.a. hesi hundasløg: norskan lundahund, cavalier king charles spaniel, border collie, golden retrivara, sjefarahund, new foundlendara og fleiri blandingshundasløg.
text: #000002
text: Ein kapping í rally lýdni er bygd upp sum ein breyt við 10 – 15 skeltum, sum hundur og førari skulu ganga eftir. Tað er bert eitt fylgi – hundur og førari – inni í senn. Hundurin skal seta seg við vinstru lið førarans, leggja seg, venda 360 stig til høgru, bakka nøkur fet o.s.fr. Hvørt fylgi byrjar við 100 stigum, og so verður trekt frá, so hvørt sum feilir verða gjørdir.
text: #000003
text: Tað løgna við feilum er, at tað altíð sær so fitt út, tá hinir hundarnir gera teir. Men tá tað eru tú og tín hundur, er tað hvørki fitt ella stuttligt. Dømi eru, tá ein labradorur – er hann nevndur, er hann kendur – hevur gingið næstan alla breytina uttan stórvegis mistøk, men so beint áðrenn síðsta skelti má pissa á okkurt serligt stað. Ella tá ein new foundlendari ikki klárar at standa ímóti freistingini at fara út í Leynavatn at svala sær á, áðrenn hann ger breytina lidna.
text: #000004
text: Í vanligu venjingartímunum læra vit at gera tey ymisku skeltini og venja, at hundurin skal ganga pent ímillum tey. Størsti munurin á venjing og kapping er, at undir venjing verða hundarnir løntir við góðbitum, og vit kunnu brúka klikkjara. Í kappingum er bara loyvt at geva hundinum góðbitar beint áðrenn og aftan á kappingina. Sama er galdandi fyri klikkjaran. Góðbitalønin og klikkjarin eru sera týðandi í læringini hjá hundinum, og tí kann vera torført hjá honum at hugsavna seg uttan – serliga tá hann ikki er nóg tryggur í ymisku venjingunum. Kappingar eru tískil sera avbjóðandi fyri bæði hund og førara.
text: #000005
text: Í rallykappingum eru fleiri flokkar. Lui hevur vunnið í byrjanarflokkinum og eisini onkuntíð í flokkinum fyri roynd og í opna flokkinum. Men tað er sjáldan, at tað gongur væl í teimum báðu seinnu flokkunum, har einki band er á hundinum. Í 2016 kláraði Lui seg væl aðru hvørja ferð, meðan hann aðru hvørja ferð bleiv koyrdur úr kappingini, tí hann lyfti beinið og pissaði onkustaðni. Tá hundurin hjá tær sjálvari ger slíkt, sær tað als ikki fitt út. Hvat gert tú so? Skeldar hundin? Skeldar dómaran? Skeldar venjaran? Í fyrsta lagi er bannað at skelda í einari rallykapping, og í øðrum lagi havi eg fingið at vita, at eg ikki dugi at skelda. Ja, so er ikki annað at gera enn at taka í egnan barm.
text: #000006
text: Ein kapping í rally lýdni er bygd upp sum ein breyt við 10 – 15 skeltum, sum hundur og førari skulu ganga eftir.
text: #000007
text: Tað er júst tað, tú skalt eftir tí nýggjasta ástøðinum um hundavenjing. Hundaførarin hevur ábyrgdina av at leggja venjingina soleiðis til rættis, at hundurin klárar tað, sum tú væntar av honum. Klárar hann tað ikki, hevur tú sett ov høg krøv og mást tískil lækka tey. Hundurin lærir mest av, at venjingin eydnast. Hundaførarin skal tó helst læra av feilunum og leggja venjingina betur til rættis framyvir.
text: #000008
text: At eg eigi ein meistara í ólýdni, er altso mín egna ábyrgd. Hundavenjing er ofta tvey fet fram og eitt aftur, so vit bakka eitt sindur og halda so áfram við vegleiðing frá okkara køna venjara. Ætlanin er, at Lui ikki skal verða meistari í ólýdni aftur, hóast tað er ein herligur tittul. Vit hugna og stuttleika okkum saman við góðum hundavinum við Leynavatn, og bæði elska tað. Haraftrat kunnu vit brúka alt tað í gerandisdegnum, sum vit læra í rally lýdni. Um tað einaferð skuldi komið har til, at vit fingu møguleikan at vinna eina kapping aftur, so høvdu vit kortini ikki sagt nei takk.
text: #000009
text: TíðindiKom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41Gjald fyri innflutningsloyvir hækkar14. apríl 2023 - 23:09
text: #000012
text: Kom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41
text: #000013
text: Henda heimasíða nýtir farspor (cookies).
  Vit brúka farspor fyri at kanna ferðsluna á heimasíðuni og fyri at gera tína uppliving so góða sum møguligt.
  Farspor tryggja, at heimasíðan riggar, sum hon skal.
text: #000014
text: Á fch.fo nýta vit farspor. Tað eru lítlar tekstfílur, sum við samtykki tínum verða goymdar á telduni, teldlinum ella telefonini, tá ið tú vitjar síðuna. Farspor innihalda ikki skaðilig forrit ella virus.
text: #000015
text: Tað er neyðugt at nýta farspor, fyri at síðan skal virka eftir ætlan. Farspor kunnu eisini geva okkum yvirlit yvir, hvussu tú nýtir síðuna, so at vit kunnu menna hana eftir tørvi og áhuga tínum. Farspor gera eisini, at vit kunnu vísa videobrot á síðuni frá eitt nú YouTube. Sum heild nýta vit farspor fyri at gera síðuna so viðkomandi fyri teg, sum til ber.
text: #000017
text: Tað er ymiskt. Tíðin verður roknað, frá tí at tú vart inni á síðuni seinast. Farsporini strika seg sjálv, tá ið tíðin er farin.
text: #000018
text: Farspor, sum tú fyrr hevur góðtikið, kunnu lætt strikast aftur. Nýtir tú PC við nýggjari kaga, strikar tú tey við at trýsta CTRL + SHIFT + Delete á knappaborðinum.
text: #000019
text: Gev gætur, at nýtir tú fleiri kagar, mást tú strika farspor í øllum.
text: #000020
text: Tað gert tú við at broyta stillingar í kaganum. Hvar stillingarnar eru, veldst um, hvønn kaga, tú nýtir. Farspor, sum Google Analytics nýtir, kanst tú velja frá við at installera eitt add-on í kagan. Tað eitur Google Analytics Opt-out. Minst tó til, at velur tú farspor frá, kanst tú ikki nýta tær tænastur, sum farsporini stýra.
text: #000021